## Pravilnik o ukupnom trajanju vremena upravljanja vozilom, o radu udvojenih posada, o odmorima vozača i o individualnoj kontrolnoj knjižici

### NN 18/1993 (4.3.1993.), Pravilnik o ukupnom trajanju vremena upravljanja vozilom, o radu udvojenih posada, o odmorima vozača i o individualnoj kontrolnoj knjižici

# MINISTARSTVO POMORSTVA, PROMETA I VEZA

Na temelju članka 316. stavak 2. točka 4. Zakona o sigurnosti prometa
na cestama ("Narodne novine", br. 84/92), ministar pomorstva,
prometa i veza u suglasnosti s ministrom rada i socijalne skrbi donosi

## PRAVILNIK

### o ukupnom trajanju vremena upravljanja vozilom, o radu udvojenih posada, o odmorima vozača i o individualnoj kontrolnoj knjižici

Članak 1.

Ovim pravilnikom utvrđuju se uvjeti i kriteriji za određivanje i praćenje
ukupnog vremena upravljanja vozilom i odmora vozača u svezi upravljanja
vozilom te način rada udvojenih posada na vozilima u prometu na cestama,
u opsegu koji utječe na sigurnost upravljanja vozilom te obrazac individualne
kontrolne knjižice.

Članak 2.

Odredbe ovoga pravilnika primjenjuju se na vozača koji upravlja autobusom,
teretnim motornim vozilom ili skupom vozila čija je najveća dopuštena masa
veća od 3.500 kg.

Odredba stavka 1. ovoga članka ne primjenjuje se na vozača motornih
vozila oružanih snaga Republike Hrvatske, unutarnjih poslova, službe hitne
pomoći, vatrogasne službe, javnog gradskog i prigradskog prijevoza putnika,
vozila hitne intervencije na cestama i održavanja cesta u zimskom razdoblju.

Članak 3.

pojedini izrazi u ovom pravilniku znače:

- "neprekidno upravljanje vozilom" je vrijeme u kojem vozač
nije imao prekid od najmanje pola sata;

"prekid vožnje" je vrijeme u kojem vozač prestane upravljati
motornim vozilom dulje od pola sata, a obuhvaća vrijeme pripremnih i žavršnih
radova na vozilu vrijeme utovara i istovara stvari, vrijeme ulazaka i izlazaka
putnika, popravka vozila i stvari na putu, vrijeme čekanja na utovar i
istovar stvari, vrijeme čekanja na graničnom prijelazu te prekid ili zabranu
prometa zbog vremenskih prilika i drugih uvjeta na cestama;

- "ukupno trajanje upravljanja" je zbroj vremena neprekidnog
upravljanja vozilom u toku 24 sata;

- "trajanje putovanja" je zbroj vremena kad vozač i drugi
vozač upravljaju motornim vozilom (udvojena posada) i svih prekida vožnje
duljih od pola sata;

- "odmor" je neprekidno vrijeme dulje od pola sata kad vozač
ne obavlja aktivnosti u svezi s radom motornog vozila;

- "odmor u toku radnog vremena" je prekid vožnje dulji od
pola sata radi odmora i objedovanja;

"dnevni odmor" jest prekid radnog vremena vozača radi spavanja
i odmora.

Članak 4.

Vozač autobusa, teretnog motornog vozila ili skupa vozila čija je najveća
dopuštena masa veća od 20 tona, nakon prijeđenih 500 km u toku 24 sata,
mora biti zamijenjena drugim vozačem, čak i kad tu relaciju prijeđe za
manje od osam sati upravljanja vozilom.

Članak 5.

Ako vozač u toku 24 sata upravlja s većim brojem motornih vozila, ukupno
vrijeme upravljanja fe zbroj vremena upravljanja svim tim vozilima.

Članak 6.

Vozač mora prekinuti vožnju i odmarati se u toku radnog vremena najmanje
pola sata, najkasnije nakon pet sati neprekidnog upravljanja vozilom.

Dnevnim odmorom vozač će koristiti na kraju radnog vremena, nakon ukupnog
vremena upravljanja vozilom od osam sati odnosno nakon prijeđenih 500 km
u toku 24 sata.

Članak 7.

Ako motornim vozilom koje je opremljeno ležajem za odmor upravlja udvojena
posada, vozač se, nakon neprekidnog upravljanja vozilom pet sati, mora
odmarati pola sata, ili biti zamijenjen drugim vozačem.

Ako je vozač nakon neprekidnog upravljanja vozilom pet sati predao vozilo
na upravljanje drugom vozaču (udvojena posada), nakon pet sati neprekidnog
upravljanja vozilom drugi vožač postupit će u smislu stavka 1. ovoga članka.

Članak 8.

Kad se radi o udvojenoj posadi, vozač koji je vozilom upravljao neprekidno
najviše pet sati, može nakon odmora od najmanje pola sata, nastaviti upravljati
vozilom najviše još tri sata.

Članak 9.

Ako se u upravljanju vozilom koje nije opremljeno ležajem što omogučuje
odmor u ležećem položaju smjenjuju dva vozača, svaki se vozač mora odmarati
neprekidno najmanje deset sati u tijeku 27 sati putovanja.

Članak 10.

Uz vozača koji upravlja motornim vozilom mora biti i drugi vozač (udvojena
posada), od početka upravljanja vozilom ili se vozač koji upravlja vozilom
mora zamijeniti drugim vozačem.

1) ako se u tijeku 24 sata u prometu upotrebljava motorno vozilo nakon
osam sati ukupnog vremena u kojem je vozilom upravljao prvi vozač;

2) ako autobus, teretno motorno vozilo ili skup vozila čija je najveća
dopuštena masa veća od 20 tona, u toku 24 sata prelazi udaljenost veću
od 500 km.

Članak 11.

Ako su u motornom vozilu dva vozača (udvojena posada), način njihova
rada utvrđuje se prema duljini relacije koju vozilo prelazi, vremenu upravljanja
vozilom i opremljenosti vozila odnosno prema tome da li u vozilu postoji
ili ne postoji uređen ležaj što omogućuje jednome od vozača da se, dok
vozilo miruje, odmara u ležećem položaju.

Članak 12.

Ako vozač ne može stići do odgovarajućeg stajališta ili do odredišnog
mjesta nakon osam sati upravljanja vozilom, vrijeme upravljanja vozilom
može se produljiti najviše 30 minuta i to najviše dva puta u jednom tjednu,
pri čemu ukupno vrijeme upravljanja vozilom ne može biti dulje od 40, sati
u jednome tjednu.

Vozač mora prekinuti vožnju ako ni nakon što je produljio vrijeme upravljanja
vozilom 30 minuta ne može stići do stajališta ili do odredišnog mjesta
u smislu stavka 1. ovoga članka.

Članak 13.

U individualnu kontrolnu knjižicu vozač motornog vozila upisuje pregled
svoje aktivnosti, sate odmora i prekide vožnje u toku radnog dana.

Odredba stavka 1. ovoga članka ne primjenjuje se na vozača motornog
vozila u javnom linijskom prijevozu u cestovnom prometu osim u međunarodnom
cestovnom prometu, na vozača motornog vozila građevinskog, komunalnog,
te poštansko-telekomunikacijskog poduzeća, vozača poduzeća koje prevozi
stvari široke potrošnje u gradskom i prigradskom prijevozu, vozača auto-škole
vozača motornog vozila u prijevozu za vlastite potrebe radnika na posao
i s posla te na vozača motornog vozila kojim se prevoze predškolska i školska
djeca u gradskom i prigradskom prijevozu u cestovnom prometu.

Odredba stavka 1. ovoga članka ne odnosi se ni na vozača motornog vozila
za hitne intervencije na cestama: Služba "Pomoć-informacije"
Hrvatskog auto-kluba, u elektroindustriji, cjevovodnom transportu za ispitivanje
i zaštitu od zagađivanja vode u slučaju havarije za higijensko-epidemiološka
ispitivanja i veterinarsku inspekciju kao i na tehničkim, elektroenergetskim,
građevinskim rudarskim, geološko-mehaničkim, željezničkim i telekomunikacijskim
uređajima i opremi kada obavlja takovu vrstu intervencije.

Članak 14.

Vozač i drugi vozač (udvojena posada) upisuju u individualnu kontrolnu
knjižicu vrijeme odmora u rubrike s predviđenim simbolima odmora i to u
toku i na kraju svakog razdoblja na koje se odmor odnosi (dnevni odmor,
ukupno trajanje dnevnog odmora prije početka i u toku radnog dana).

Podaci iz individualne kontrolne knjižice moraju se slagati s podacima
što su registrirani na ulošku tahografskog uređaja.

Članak 15.

Individualna kontrolna knjižica izrađuje se prema obrascu što je otiskan
u ovaj pravilnik i njegov je sastavni dio.

Dimenzije individualne kontrolne knjižice jesu 210 mm x 148 mm.

Članak 16.

Danom stupanja na snagu ovog pravilnika prestaje važiti Pravilnik o
ukupnom trajanju upravljanja vozilom, odmorima vozača i načinu rada udvojenih
posada na vozilima, u obimu koji utječe na sigurnost upravljanja vozilom
("Narodne novine", br. 53/91).

Članak 17.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-01 /93-02/05

Urbroj : 530-01-93-1

Zagreb, 22. siječnja 1993.

Ministar pomorstva, prometa i veza

**Ivica Mudrinić, dipl. ing., v. r.**

---

```
______________________________________________________________
I       REPUBLIKA HRVATSKA
II      INDIVIDUALNA KONTROLNA KNJIŽICA
III     DATUM PRVE UPORABE KNJIŽICE ___________________
IV      DATUM POSLJEDNJE UPORABE KNJIŽICE ________________
V       IME I PREZIME ____________________
                        (vozača - nositelja knjižice)

Datum rođenja ____________
Prebivalište ______________
Ulica i broj ____________

VI NAZIV PRAVNE ILI FIZIČKE OSOBE
________________________________

Mjesto (sjedište) ____________________

Ulica i broj ____________________

Broj telefona _________________

BROJ KNJIŽICE ________________

SERIJA __________________

REG. BROJ __________________

(M. P. )
__________________________________________________________________________________
Stranica 2
DNEVN1 LIST
2. Registarski broj             1. DNEVNI LIST br.                              3. Dan i datum

1       2       3       4       5       6       7       8       9       10      11      12
4.
5.
6.
7.
8.
13      14      15      16      17      18      19      20      21      22      23      24.
4.
5.
6.
7.
8.
9. MJESTO POČETKA RADA                  10. MJESTO PRESTANKA RADA
11. Prijevoz stvari
Najveća dopuštena masa vozila - vučnog vozila______________________________
12. Prijevoz putnika                                            14. Broj sati
Režim izabranog dnevnog odmora:
13. Kilometar brojilo: Početak rada vozila_______. km   15. Završetak rada vozila_______km
Ukupan put: ___________. km                             16.
19. OPASKA : _________________________          17.
                                                                18. Ukupno
                                                                15+16+17
Potpis: _____________                                   U datom slučaju
___________________________________________________________________________
Vučno vozilo s prikolicom ili vozilo s prikolicom______________________________________

TJEDNO IZVJEŠĆE
Stranica 3
1. Ime i prezime člana posade

_____________________________________________________.
2.                      TJEDNO lZVJEŠĆE

3.  Od__________. do___________. 19_________. zaključno
4. Dani
tjednog
razdoblja___________________________________________________________________

5. Dnevni list
br.__________________________________________________________________________

6.
____________________________________________________________________________
                                TRAJANJE DJELATNOSTI
7. tv
____________________________________________________________________________

8. tp
____________________________________________________________________________

9. tr
____________________________________________________________________________
10.
tv+tp +tr
____________________________________________________________________________

11. OPASKA: ______________________________________________

_____________________________________________________.

_____________________________________________________.

12. Datum prethodnoga tjednog odmora_______________________________.

13. Potpis člana posade _______________________________.

14. Potpis odgovorne osobe _______________________________

Knjižica br. ____________________.

Stranica 4
UPUTSTVO ZA POPUNU KNJIŽICE

PRAVNA ILI FIZIČKA OSOBA
- izdaje kontrolnu knjižicu i daje potrebne upute za popunu i čuvanje kontrolne knjižice;
- popunjava rubrike V. i VI. na naslovnoj stranici kontrolne knjižice;
-vodi rgistar kontrolnih knjižica koji sadrži: redni broj registra, ime i prezime vozača kojem je izdana knjižica, datum uručivanja knjižice vozaču, datum početka upotrebe knjižice i posljednji datum (posljednjega) dnevnog lista, seriju i redni broj knjiž
- pregledava dnevno i tjedno izvješće - svakog tjedna;
-čuva uporabljenu kontrolnu knjižicu najmanje 12 mjeseci nakon datuma posljednjeg upisa kontrole te registar izdanih knjižica.
Na naslovnoj stranici:
- provjera upisane podatke;
- u rubriku III. upisuje dan prve upotrebe kontrolne knjižice;
- u rubriku IV. upisuje dan posljednje upotrebe kontrolne knjižice.
Vozač (član posade):
- upisuje u kontrolnu knjižicu svaki radni dan proveden na poslovima cestovnog prIjevoza razvrstavajući radno vrijeme po vrstama aktivnosti i vrijeme odmora u tijeku 24 sata.
U dnevnom listu:
- popunjava dnevni list za svaki dan, kao član posade;
- u rubriku 2. upisuje registarski broj svakog vozlla uporabljenu u toku dana:
- rubrika 4 - simbol predstavlja "dnevni odmor"
- rubrika 5 - simbol predstavlja "odmor u toku radnog dana"
- rubrika 6 - simbol  predstavlja "vrijeme efektivnog upravljanja vozilom, uključujući prekide vožnje kraće od pola sata";
- rubrika 7 - simbol  predstavlja vrijeme u tijeku sata kad je vozač na raspolaganju poduzeću (prisustvuje utovaru - istovaru, čeka na utovar - istovar, čeka zbog carine ne graničnom prijelazu i dr.);
- rubrika 8 - simbol predstavlja rad vozača u svezi s upravljanjem vozilom (popravak vozila na cesti, promjena guma, osiguranje stvari na vozilu nakon završenog utovara i dr.), osim efektivnog vremena upravljanja vozilom;
- razdoblja u rubrikama 4, 5, 6 7. i 8. obilježavaju se povlačenjem vodoravne crte ispod odgovarajućeg broja sati nasuprot odgovarajućim znakovima, tako da se vodoravne crte povezuju s okomitim crtama da bi se po cijeloj duljini dobila neprekinuta crta;
- u rubriku 12. upisuje da li se odmara u hotelu ili u vozilu;
- u rubriku 13. upisuje početnu, završnu i ukupnu kilometražu za pojedino putovanje;
- u rubrIku 14. upisuje vrijeme neprekidnog odmora što prethodi preuzimanju dužnosti, a ako se razdoblje proteže na dva dana - broj znači ukupno vrijeme odmora;
- u rubriku 15. upisuje vrijeme efektivnog upravljanja vozilom;
- u rubriku 16. upisuje vrijeme kad je vozač na raspolaganju u tijeku 24 sata poduzeću;
- u rubriku 17. upisuje vrijeme rada u svezi s upravljanjem vozilom, osim efektivnog vremena upravljanja vozilom;
- u rubriku 18. upisuje ukupni broj sati u svezi s upravljanjem vozilom odnosno zbroj sati iz rubrika 15,16. i 17;
- u rubriku 19. upisuje ime drugog vozača i eventualne pogreške u podacima.

Tjedno izvješće
- popunjava se na kraju tjedna kad se popuni jedan dnevni list ili više dnevnih listova:
- u rubriku 6. upisuje se vrijeme dnevnog odmora;
- u rubriku 7. upisuje se šifra "O" kad je vozač bio na radu, a nije bio član posade;
- u rubriku 8. i 9. upisuje se vrijeme rada, a ako nije obavljao neku od predviđenih djelatnosti, upisuje se šifra "O";
- u rubrlku 10. odnosno tv+tp+tr upisuje se šifra "O" kad vozač nije bio na radu s obrazloženjem;
- u rubrlke 6. i 7. upisuju se brojke iz rubrika 14. i 15. dnevnog lista;
- nakon popune i eventualna zadržavanja radi kontrole, kontrolna se knjižica predaje odgovornoj osobi prije početka radnog dana u idućem tjednu, a najkasnije nakon 72 sata od dolaska u sjedište poduzeća.
Opaska:  Kontrolnu knjižicu vozač mora imati kod sebe i pokazuje je na zahtjev ovlaštene osobe.
Podaci se ne smiju unositi grafitnom olovkom.
Upisani podaci ne smiju se ispravljati ni križati niti se na već upisane podatke smiju dodavati novi podaci. Jedari član posade ne može istovremeno rabiti dvije kontrolne knjižice.
```

```

```

Pravilnik, NN 18/1993-290
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)